George Da Costa

George S. A. Da Costa (1853–1929) ɗan Najeriya ne mai ɗaukar hoto wanda ya shahara a ƙarshen ƙarni na 19 da farkon ƙarni na 20. Ya rubuta ayyukan gwamnati da suka haɗa da gina layin dogo a yankin.
Category:Articles with hCards

 Rayuwa 
George S.A. Da Costa, Amaro, an haife shi a Legas, Najeriya, a cikin shekarar 1853. Ya yi karatu a CMS Grammar School, Legas. Daga shekarun 1877 zuwa 1895, ya gudanar da shagunan litattafai na Church Mission Society a Legas.  A shekarar 1895 ya saka £30.00 a horo na musamman sannan ya bude kasuwancin daukar hoto a Legas.  Ya sami bunƙasa kasuwanci a cikin shekarar 1890s wanda ya ci gaba har zuwa ƙarni na gaba. 

Da Costa ya yi aiki ne a matsayin mai daukar hoto a lokacin mulkin mallaka na Najeriya, kuma ya ɗauki hotuna da dama da ke naɗar ayyukan gwamnati a fadin kasar ciki har da Arewa.  Waɗannan sun haɗa da hotunan aikin titin jirgin kasa daga Legas zuwa Jebba zuwa Kaduna. Studio ɗinsa a shekarar 1920 yana kan titin 18 Ricca, Legas.  Ya yi aiki ga Allister Macmillan a waccan shekarar, yana ɗaukar hotuna a Red Book of West Africa. Macmillan ya kira shi "Mafi ƙwararren mai daukar hoto a Najeriya".  Hotunan nasa guda 52 sun fito a cikin Jajayen littafi, guda bakwai an dauka a Kano, sauran kuma a Legas. 
thumb
George Da Costa ya mutu a shekara ta 1929. 

 Aiki 
Aikin Da Costa ya yi a yankin yammacin Afirka da ya yi nisa da siffar "na'ar duhu" da Turawa da Amurkawa ke rike da su a lokacin. Ya nuna al'ummar duniya na masu karatu, 'yan kasuwa na duniya, lauyoyi, 'yan siyasa, 'yan jarida da masu zaman kansu.  Hotunan Da Costa sun bayyana a cikin The Red Book of West Africa: Historical and Descriptive, Commercial and Industrial Facts, Figures, & Resources (1920, edited by Allister Macmillan). Littafin ya yi iƙirarin cewa shi ne "irinsa na farko da aka taɓa fitarwa a Afirka ta Yamma, kuma mafi kyawun kwatance."  Yawancin hotunansa ana sake bugawa a cikin Christaud M. Geary's In and Out of Focus: Hotuna daga Afirka ta Tsakiya, 1885-1960 (2003). 

 Manazarta